**Jakub Kos** (s. 30. toukokuuta 2003 Kuřim, Tšekki) on tšekkiläinen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan vasen laitahyökkääjä, mutta Kos osaa pelata myös keskellä.

Ura
---

### Seuraura

Kos on HCM Warrior Brnon kasvatti. Hän siirtyi juniorina sittemmin HC Kometa Brnoon. Kaudella 2018–2019 Kos voitti koko Tšekin C-nuorten sarjan piste- ja maalipörssin tehoilla 47+35=82. Hän jakoi myös koko sarjan tehotilaston kolmannen sijan HC Vítkovicen Alex Kotásekin kanssa. Kaudeksi 2019–2020 Kos muutti vain 16-vuotiaana Suomeen ja siirtyi Tampereen Ilveksen organisaatioon.

Florida Panthers varasi Kosin kuudennella kierroksella 184. pelaajana NHL:n varaustilaisuudessa 2021.

Toukokuussa 2021 Kos teki Ilveksen kanssa 2+1-vuotisen SM-liigasopimuksen. Hän aloitti kauden 2021–2022 seuran U20-joukkueessa. Kos teki liigadebyyttinsä 20. lokakuuta 2021 Helsingin IFK:ta vastaan. Hänelle avautui paikka Ilveksen kokoonpanosta useiden loukkaantumisten myötä. Kos merkittiin joukkueen nelosketjun vasempaan laitaan Joni Ikosen ja Joonas Odenin viereen. Hän sai ottelussa jääaikaa 8.04 minuuttia ja Kosille merkittiin teholukema –1. Ensimmäisen SM-liigamaalinsa Kos teki kymmenennessä ottelussaan 26. tammikuuta 2022 vieraissa Vaasan Sportia vastaan. Hän pelasi kauden aikana SM-liigassa kaikkiaan 17 runkosarjaottelua tehopistein 1+2=3. Suurimman osan kaudestaan Kos pelasi kuitenkin lainalla Mestis-joukkue Kooveessa, jossa hän pelasi 20 runkosarjaottelua tehopistein 3+13=16 ja yhdeksän karsintasarjan ottelua tehopistein 3+7=10. Kos oli Mestiskarsinnoissa joukkueen paras syöttäjä.

Kaudella 2022–2023 Kos pelasi SM-liigassa kolme runkosarjaottelua ilman tehopisteitä. Hän pelasi suurimman osan kaudestaan lainalla Kooveen Mestis-joukkueessa, jossa Kos sai tililleen 24 runkosarjaottelua tehopistein 4+15=19, kunnes 3. maaliskuuta 2023 vierasottelussa Kokkolan Hermestä vastaan hän loukkaantui vakavasti. Eemeli Ylitalo taklasi Kosia selästä laitaan sillä seurauksella, että Kos mursi niskansa. Yliniemi sai tilanteesta 5+20-minuutin ottelurangaistuksen ja hänet asetettiin neljän ottelun mittaiseen pelikieltoon. 9. maaliskuuta 2023 Ilves tiedotti Kosin kauden päättyneen, mutta uutisoi samalla käyttäneen hänen sopimuksessa olleen option ja tehneen vuoden mittaisen jatkosopimuksen Kosin kanssa. Seuran urheilutoimenjohtaja Timo Koskelan mukaan Ilves pyrkii antamaan hänelle kaiken mahdollisen tuen ja avun kuntoutumisessa.

### Maajoukkueura

Kos pelasi alle 20-vuotiaiden MM-kilpailuissa vuosina 2022 ja 2023, joista jälkimmäinen turnaus päättyi hopeaan. Hän pelasi myös alle 18-vuotiaiden MM-kilpailuissa vuonna 2021. Kos valittiin Venäjää vastaan pelatun alkulohkon ottelun päätteeksi Tšekin ottelun parhaaksi pelaajaksi. Yhteensä hän on pelannut 34 nuorten ja 31 poikien maaottelua.

Muuta
-----

Kosin pikkuveli Ondřej pelaa hyökkääjänä Ilveksen U20-joukkueessa. Hän on debytoinut myös seuran SM-liigajoukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | HC Kometa Brno | Tšekki U19 | 3 | 0 | 0 | 0 | 0 | – | – | – | – | – |
| 2019–2020 | Ilves | A-SM | 33 | 4 | 14 | 18 | 10 | – | – | – | – | – |
| 2020–2021 | Ilves | U20-SM | 32 | 5 | 13 | 18 | 24 | – | – | – | – | – | U18 | 5 | 1 | 1 | 2 | 12 |
| 2021–2022 | Ilves | U20-SM | 4 | 1 | 4 | 5 | 2 | – | – | – | – | – | JMM | 7 | 0 | 1 | 1 | 0 |
|  | Ilves | SM-liiga | 17 | 1 | 2 | 3 | 2 | – | – | – | – | – |
|  | KOOVEE | Mestis | 20 | 3 | 13 | 16 | 10 | – | – | – | – | – |
| 2022–2023 | Ilves | U20-SM | 8 | 2 | 9 | 11 | 4 | – | – | – | – | – | JMM | 7 | 2 | 3 | 5 | 2 |
|  | Ilves | SM-liiga | 3 | 0 | 0 | 0 | 2 | – | – | – | – | – |
|  | KOOVEE | Mestis | 24 | 4 | 15 | 19 | 6 | – | – | – | – | – |
| 2 kautta | yhteensä | SM-liiga | 20 | 1 | 2 | 3 | 4 | – | – | – | – | – |
| 2 kautta | yhteensä | Mestis | 44 | 7 | 28 | 35 | 16 | – | – | – | – | – |

Lähteet
-------

* Jakub Kos The Internet Hockey Databasessa (englanniksi)
* Jakub Kos Eurohockey-sivustolla (englanniksi)
* Jakub Kos *Elite Prospects*. Everysport Media Group AB.  (englanniksi)

### Viitteet

1. 1 2  Tilastot - Jakub Kos *liiga.fi*. Jääkiekon SM-liiga Oy. Viitattu 21.10.2021.
2. ↑  Jakub Kos The Internet Hockey Databasessa (englanniksi)
3. 1 2 3 4 5 6 7  Jakub Kos *Elite Prospects*. Everysport Media Group AB.  (englanniksi)
4. ↑  Elite Prospects - Czech U16 Stats 2018-2019 *eliteprospects.com*. Everysport Media Group AB. Viitattu 18.10.2021. (englanniksi)
5. ↑  Tuomala, Toni: Tshekin huippujuniori siirtyy Suomeen! Paukutti viime kaudella 47 maalia *suomikiekko.com*.  19.8.2019. Nordic Sport Media. Viitattu 21.10.2021.
6. ↑  Alahäivälä, Mikko: Ilves teki sopimuksia nuorten lahjakkuuksiensa kanssa *ilves.com*.  3.5.2021. Ilves-Hockey Oy. Viitattu 21.10.2021.
7. ↑  Seppä, Lassi: Ilveksen kokoonpanossa myllerrystä, Kousa kauden ensimmäiseen otteluunsa *Jatkoaika.com*.  20.10.2021. Jatkoaika r.y. Viitattu 21.10.2021.
8. ↑  Ilves - HIFK, 20.10.2021 *liiga.fi*.  20.10.2021. Jääkiekon SM-liiga Oy. Viitattu 21.10.2021.
9. ↑  Ilves - HIFK, 20.10.2021 *liiga.fi*.  20.10.2021. Jääkiekon SM-liiga Oy. Viitattu 21.10.2021.
10. ↑  Sport - Ilves, 26.1.2022 *liiga.fi*.  26.1.2022. Jääkiekon SM-liiga Oy. Viitattu 26.1.2022.
11. ↑  Elite Prospects - KOOVEE *eliteprospects.com*. Everysport Media Group AB. Viitattu 3.6.2022. (englanniksi)
12. ↑  Huikuri, Samuel: Ilveksen sopimuspelaaja Jakub Kosin niska murtui taklaustilanteessa − taklaajalle neljän ottelun pelikielto *Jatkoaika.com*.  8.3.2023. Jatkoaika r.y. Viitattu 14.6.2023.
13. ↑  Jakub Kos *ilves.com*.  9.3.2023. Ilves-Hockey Oy. Viitattu 21.10.2021.
14. ↑  BEST PLAYER OF THE GAME SELECTED BY THE TEAM (pdf) *iihf.com*.  6.5.2021. IIHF. Viitattu 21.10.2021. (englanniksi)
15. ↑  Jakub Kos *hokej.cz*. BPA sport marketing a.s. ve spolupráci s eSports.cz, s.r.o. Viitattu 9.1.2023. (tšekiksi)
16. ↑  Ondřej Kos *Elite Prospects*. Everysport Media Group AB.  (englanniksi)

Ilves – SM-liiga
3 Friman (**C**) |
5 Heinonen |
6 Soini |
10 Suomi (**A**) |
11 Álvarez |
12 Mäntykivi |
15 Virtanen |
17 Ratinen |
18 Meskanen |
19 O. Kos |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
34 J. Kos |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
57 Parikka |
74 Lancaster (**A**) |
77 Jurmo |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa